**Informácie pre autorov príspevkov Študentskej vedeckej konferencie 2023**

 Každý študent, ktorý sa chce aktívne zúčastniť ŠVK 2023 sa musí registrovať prostredníctvom online formulára (http://bit.ly/3EKvcgR) **do 10.04.2023**, pri registrácii je potrebné vložiť abstrakt príspevku, ktorého template nájdete na stránke http://bit.ly/3Z4QqOE. Neprekračujte rozsah abstraktu (1xA4). Vedeckým výstupom konferencie bude recenzovaný zborník abstraktov s ISBN číslom. Zborník abstraktov dostane každý účastník konferencie.

 Úplný príspevok (prácu) študent odovzdá tajomníkovi príslušnej sekcie do **18.04.2023** na príslušnom ústave, resp. oddelení ústavu, kde bude študent prácu prezentovať. Prácu je potrebné odovzdať tajomníkovi v tlačenej forme a elektronickú verziu zaslať na ludmila.gabrisova@stuba.sk.

Formálne náležitosti príspevku (práce), ktorý študent odovzdáva do 18.04.2023:

* titulná strana rozložená podľa vzoru (viď. 2. strana dokumentu),
* rozsah 10 - 25 norm. strán A4 + príloha, výkresy a pod.,
* členenie príspevku do kapitol - Obsah, Úvod, Prehľad problematiky, Vlastné riešenie, Záver/zhodnotenie, Zoznam použitej literatúry (citovanie podľa http://bit.ly/3KFdRKb - odsek D. Pomôcky a návody - Príklady citovania podľa ISO 690 a ISO 690-2, rovnaký odkaz platí aj pre formálnu úpravu príspevku).

 Študentská vedecká konferencia sa uskutoční **20.04.2023** prezenčnou formou. Víťazné práce v jednotlivých sekciách budú odmenené mimoriadnym štipendiom dekana SjF STU v BA. Všetci súťažiaci získajú zaujímavé ceny. Práce vybrané Radou ŠVK a dekanom SjF sa budú uchádzať o cenu Literárneho fondu, ktorá má peňažný charakter. Vybrané príspevky získajú možnosť publikovať vo vedeckom časopise Journal of Mechanical Engineering - Strojnícky časopis.

Zoznam sekcií na ŠVK 2023:

* Aplikovaná mechanika a mechatronika
* Automatizácia a informatizácia
* Automobily a mobilné pracovné stroje
* Energetické stroje a zariadenia
* Odborná komunikácia v cudzom jazyku
* Strojárske technológie a materiály
* Stroje a zariadenia pre chemický a potravinársky priemysel
* Výrobné systémy a environmentálna technika

V prípade akýchkoľvek otázok sa neváhajte obrátiť na Organizačný tím ŠVK 2023 (aktívna podpora: oliver.macho@stuba.sk alebo ludmila.gabrisova@stuba.sk). Ochotní odpovedať na Vaše otázky budú aj tajomníci sekcií (ich mená budú priebežne zverejnené na http://bit.ly/3Z4QqOE).

Neváhajte so svojou aktívnou účasťou je to skvelá príležitosť naučiť sa niečo nové a dať do pohybu prácu, na ktorej aktuálne makáte :)

Organizačný tím ŠVK.

**Slovenská technická univerzita v bratislave**

**Strojnícka fakulta**

**Ústav *uviesť celý názov***

**NÁZOV PRÁCE ŠVK**

**Práca Študentskej vedeckej konferencie SjF v sekcii:**

uviesť názov sekcie

Študijný program: *Píše sa názov študijného programu*

Študijný odbor: *Píše sa číslo a názov študijného odboru*

Školiteľ práce ŠVK: *doc. Ing. Školiteľ Výskumníkový, PhD., Ústav ....*

**Bratislava, 20. apríla 2023 Uvedie sa meno a priezvisko,
 vrátane titulov
 (ročník IŠ, resp. BŠ)**